વર્ષ ૨૦૦૨ના ગોધરાકાંડ પછીના સમયગાળામાં અને નર્મદા આંદોલન દરમિયાન ઘણી એનજીઓએ ગુજરાતમાં ડેરાતંબુ નાખ્યા હતા. આ સંસ્થાઓના વિરોધ પ્રમાણે તત્કાલીન રાજ્ય સરકારો અને નેતાઓએ રાષ્ટ્રીય તેમજ આંતરરાષ્ટ્રીય સ્તરે ટીકાઓનો સામનો કરવો પડ્યો હતો. કદાચ તેના કારણે જ વર્ષ ૨૦૧૪ના મે મહિનામાં એનડીએના નેતૃત્વની સરકાર આવતા જ પ્રાથમિકતા અપાયેલા મહત્ત્વનાં કામોમાંથી એક કામ વિદેશી ભંડોળ મેળવતી એનજીઓ પર અંકુશ રાખવાનું હતું.